વિશ્વ શાંતિ અને આદ્યાત્મિક્તાના જીવંત પ્રતિક સમાન સુપ્રસિદ્ધ ગાંધીનગર સ્વામીનારાયણ અક્ષરધામ રજતજયંતી સમારોહમાં ગુરૂવારે  વડાપ્રધાન નરેન્દ્ર મોદીએ કહ્યું હતું કે, મારા પિતા સમાન પૂજ્ય પ્રમુખસ્વામી મહારાજે મારા વિકાસની ચિંતા કરી હતી અને હવે જ્યારે પૂજ્ય મહંત બાપાએ મારો હાથ પકડ્યો પછી મારે શું ચિંતા ! . આ વિધાન કરીને વડાપ્રધાન મોદીએ જ્યારે નિશ્ચિંત અને નચિંત થઇ ગયાનો ભાવ સભા સમક્ષ પ્રગટ કર્યો ત્યારે ઉપસ્થિત હરિભક્તો, જાણીતા અગ્રણીઓ, ઉદ્યોગપતિઓ અને સંતો સહિત સૌએ તાળીઓના એક તાલથી વડાપ્રધાન મોદીને વધાવી લીધા હતા.